3. Gyermekesély programok és a család- és gyermekjóléti szolgáltatások együttműködésének kérdései

*Meghívott*: *Kovács Erika szakmai vezető,* EFOP 1.4.1-15-2016-00001Szociális és Gyermekvédelmi Főigazgatóság,Szakmai Irányítási Főosztály

*Szekcióvezető:* Szarvák Mónikaszakreferens, Szociális és Gyermekjóléti Szolgáltatások Főosztálya EMMI

Szekció bevezető előadást tartott Kovács Erika a projektről. Majd a jelenlévők közül két kolléga is beszámolt arról, hogy náluk működik több a Gyermekek Esélyeit szolgáló szolgáltatás, Biztos Kezdet Gyerekház, Tanoda, ez utóbbit nem a Központ működteti. A Tanoda kapcsán kiemelték, hogy nagyon jó az együttműködésük, fogadják a gyermekeket, akiket a Központ delegál. És a Tanoda helyiségeit tudják használni kapcsolattartásra is. Egy kolléganő beszámolt arról, hogy ezeknek a programoknak köszönhetően van közösségi ház, ahol sok a gyermekeket célzó programot tudnak megvalósítani pl. pályaorientáció, de közösségi házban helyszínt adnak a Központ prevenciós tevékenységeinek is. Több kolléga jelezte, hogy hiányzik náluk a megfelelő nagyságú közösségi tér, a szolgáltatások, a prevenciós programok megvalósításához. A Gyermekesély programokban kiemelt stratégiai partner a Magyar Máltai Szeretetszolgálat, akik közül jó páran részt vettek a szekció munkájában. Kiemelték, hogy ezeknél a programoknál mennyire fontos a szakemberek együttműködése, de itt kiemelten fontos, hogy minden szakembert szólítsunk meg. Emellett a folyamatos szakember-szakember kapcsolattartás is fontos, sok helyen tapasztalják, hogy kevés a szakember a területen a család és gyermekjóléti szolgáltatások területén is. Egy kolléga jelezte, hogy  jó lenne, ha valamilyen lehetőséghez jutnának a nem a leghátrányosabb területeken élők is,mert jól láthatóan romlanak a mutatóik és rövid időn belül, ők is a leghátrányosabbak között lesznek.A család és gyermekjóléti szolgáltatók megfogalmazták, hogy félő, hogy a projektek visznek el a szolgáltatásból szakembert. A kollégák érdeklődtek a Tanodákról, ahol tájékoztatást adtam, hogy jelenleg 275 Tanodának van finanszírozási szerződése az Európai Uniós pályázatból, a szakmai segítségnyújtást részükre az Oktatási Hivatal nyújtja.